Stóra gølan í donskum fótbólti í løtuni er eitt mál frá 2010, har nakrir spælarar í Hvidovre eru undir illgruna fyri at viðvirka í sonevndum match-fixing. Í aktuella førinum var talan um dyst, har teir ákærdu eru undir illgruna fyri aktivt at hava viðvirka til ávíst útfall av dystinum. Lukasz Cieslewicz og Jonas Flindt Rasmussen spældu báðir við Hvidovre í dystunum, sum nú verða kannaðir. Og fyrr í dag róði Norðlýsið í grein á heimasíðuni framundir, at Lukasz var partur av málinum. Vit hava gjørt Norðlýsið vart við, at skrivingin í nevndu grein var greitt í stríð við leiðreglum um góðan fjølmiðlasið, og greinin er seinni tikin av heimasíðuni. Men fyri góðan ordans skuld skulu vit vísa á, at Lukasz ikki er millum spælararnar, ið eru undir illgruna. Og vit kunnu eisini upplýsa, at tað er Jonas Flindt Rasmussen heldur ikki. Vit halda tað tænir fótbóltinum til lítlan sóma, at illgitingar av slíkum slag verða settar fram, og vónandi kunnu vit hesum reglum virka til at beina møguligar misskiljingar av vegnum.